Source: https://www.novalesna.sk/2016/05/vyhradenie-posobnosti-obce-ohladom-vyrubu-drevin/
Timestamp: 2019-09-15 18:01:33+00:00
Document Index: 2766147

Matched Legal Cases: ['§ 68', '§ 13', '§ 47', '§ 48', '§ 47', '§ 48']

Vyhradenie pôsobnosti obce ohľadom výrubu drevín | Nová Lesná
11. mája 2016 | zobrazené: 913x | Životné prostredie
Okresný úrad Poprad, odbor starostlivosti o životné prostredie podľa § 68 písm. h) zákona č. 543/2002 Z. z. o ochrane prírody a krajiny v znení neskorších predpisov s účinnosťou od 1. apríla 2016 vyhradzuje pôsobnosť obce vo veciach ochrany drevín podľa § 13 ods. 2 písm. a), podľa § 47 a § 48 zákona č. 543/2002 Z.z.. o ochrane prírody a krajiny v znení neskorších predpisov.
Vyhradenie pôsobnosti Obce Nová Lesná vo veciach ochrany drevín v územiach s II. stupňom územnej ochrany (intravilán a extravilán) zahŕňa:
vydávanie súhlasov na výrub drevín, určovanie podmienok vykonávania činností súvisiacich s výrubom drevín, ukladanie primeranej náhradnej výsadby a starostlivosti o ňu a zaplatenie finančnej náhrady, vyznačovanie drevín, ako aj ostatné náležitosti ustanovené v § 47 a § 48 zákona o ochrane prírody a krajiny,
vydávanie súhlasov na umiestnenie výsadby drevín a ich druhové zloženie za hranicami zastavaného územia obce mimo ovocného sadu,vinice, chmeľnice a záhrady.
Na základe uvedených skutočností, žiadame občanov Novej Lesnej podávať žiadosti o výrub drevín na Obec Nová Lesná.